《玉楼春 东山探梅》
宋代·刘镇

泠泠水向桥东去。漠漠云归溪上住。疏风淡月有来时，流水行云无觅处。

佳人独立相思苦。薄袖欺寒修竹暮。白头空负雪边春，著意问春春不语。

作者简介：宋广州南海人，字叔安，号随如。宁宗嘉泰二年进士。以诖误谪居三山三十年。性恬淡，士大夫皆贤之。工诗词，尤长于诗，明白清润，为时所推。有《随如百咏》。